Terbi

Terbi (terbium, pia taribi)Taribi ilikuwa umbo la jina lililopendekezwa na [[KAST]] ni elementi ya kimetali yenye alama Tb na namba atomia 65, maana yake kiini cha Terbi kina protoni 65 ndani yake. Uzani atomia ni 158.925Meija, Juris; et al. (2016). "Atomic weights of the elements 2013 (IUPAC Technical Report)". Pure and Applied Chemistry. 88 (3): 265–91. doi:10.1515/pac-2015-0305. Katika jedwali la elementi inahesabiwa kati ya lanthanidi na metali za ardhi adimu.  

Kiasili Terbi haipatikani kwa hali safi lakini iko ndani ya madini mengi.     

Terbi ilitambuliwa kama elementi ya pekee nchini Uswidi na mwanakemia Carl Gustaf Mosander kwenye mwaka 1843. Aliikuta kama taka ndani ya oksidi ya Ytri, Y2O3. Ytri na terbi zimepokea majina yake kutokana na kijiji cha Ytterby huko Uswidi Elementi nne zilipokea majina yake kutokana na kijiji hicho ambako madini yake yalipatikana na kuchunguliwa: Ytri (Yttrium), Terbi (Terbium), Yterbi (Ytterbium) na Erbi (Erbium).  

Terbium huungwa katika kampaundi za kufanya semikonda na pia kwa kuimarisha fuwele katika seli za fueli zinazotumiwa katika joto la juu.  

Sehemu kubwa ya terbi inayozalishwa hutumiwa kama kimulikaji kijani, yaani dutu inaotoa mwanga kijani baada ya kupigwa kwa mnururisho fulani. Matumizi yapo katika skrini za runinga, au neli za kathodi kwa jumla.Hammond, C. R. (2005). "The Elements". In Lide, D. R. (ed.). CRC Handbook of Chemistry and Physics (86th ed.). Boca Raton (FL): CRC Press. ISBN 978-0-8493-0486-6.   

 Marejeo 

 Viungo vya nje 
 WebElements.com   - Terbium 
 Ni ya Kimsingi   - Terbium  

Jamii:Lanthanidi
Jamii:Elementi
Jamii:Metali